అర్షినా సుంబుల్

అర్షినా సుంబుల్ (హిందీ: अर्शिना सुम्बुल) ఒక భారతీయ మోడల్, అందాల పోటీ టైటిల్ హోల్డర్. ఆమె గ్లామానంద్ సూపర్ మోడల్ ఇండియా 2023 గ్రాండ్ ఫినాలేలో మిస్ ఇండియా గ్రాండ్ ఇంటర్నేషనల్ 2023 కిరీటాన్ని గెలుచుకుంది. ఆమె 2023 అక్టోబరు 25న వియత్నాంలో జరిగిన మిస్ గ్రాండ్ ఇంటర్నేషనల్ 2023 పోటీలో భారతదేశానికి ప్రాతినిధ్యం వహించింది, అక్కడ ఆమె టాప్ 20 సెమీఫైనలిస్టులలో ఒకరు.

 కెరీర్ 
పశ్చిమ భారతదేశంలో రాష్ట్రవ్యాప్త పోటీ అయిన ఎలైట్ మిస్ రాజస్థాన్ 2018ను గెలుచుకుని అర్షినా సుంబుల్ ఈ ప్రయాణం 20 సంవత్సరాల వయస్సులో ప్రారంభించింది. ఆ తరువాత, ఆమె మిస్ దివా 2020లో పాల్గొంది, అక్కడ ఆమె టాప్ 10 సెమీఫైనలిస్టులలోకి ప్రవేశించింది. 2022లో ఆమె గ్లమానంద్ సూపర్ మోడల్ ఇండియా పోటీపడి 2వ రన్నరప్ గా నిలిచింది.

2023లో, అర్షినా సుంబుల్ మరోసారి గ్లమానంద్ సూపర్ మోడల్ ఇండియా పాల్గొంది. జైపూర్ జీ స్టూడియోలో 2023 సెప్టెంబరు 19న జరిగిన గ్రాండ్ ఫినాలేలో ఆమె మిస్ గ్రాండ్ ఇండియా 2023 టైటిల్ గెలుచుకుంది. ఆమె 2023 అక్టోబరు 25న వియత్నాంలో జరిగిన మిస్ గ్రాండ్ ఇంటర్నేషనల్ 2023 పోటీలో భారతదేశానికి ప్రాతినిధ్యం వహించి మొదటి 20 స్థానాల్లో నిలిచింది.
 మూలాలు 

వర్గం:21వ శతాబ్దపు భారతీయ నటీమణులు
వర్గం:జీవిస్తున్న ప్రజలు